L 12/2
BG
Официален вестник на Европейския съюз
19.1.2022 г.
(5)
Условията и граничните стойности за употреба на енологичната обработка под формата на аериране или окисляване в част А, таблица 1, точка 1 на приложение I към Делегиран регламент (ЕС) 2019/934, които понастоящем са разрешени, са твърде ограничителни, тъй като позволяват единствено използването на газообразен кислород.
Вместо това следва да се включи позоваване на съответните досиета на OIV 2.1.1 и 3.5.5, които позволяват използването както на кислород, така и на въздух.
(6)
От съображения за изчерпателност условията и граничните стойности при употреба на термичните енологични обработки в съответствие с част А, таблица 1, точка 2 на приложение I към Делегиран регламент (ЕС) 2019/934 следва да се позовават на допълнителни досиета на OIV, които са свързани с термични обработки, а именно досиета 2.3.6, 2.3.9, 3.5.4 и 3.5.10.
(7)
Въпреки че са приети от OIV, студените обработки понастоящем не са включени в таблица 1 от част А на приложение I към Делегиран регламент (ЕС) 2019/934.
Като се има предвид значението им във винопроизводството, е целесъобразно да се разреши употребата им при определени условия и да се добави нова точка в посочената таблица.
(8)
За по-голяма яснота в част А, таблица 1, точка 3 на приложение I към Делегиран регламент (ЕС) 2019/934 е целесъобразно да се уточни кои инертни филтриращи добавки са разрешени, като се направи позоваване на съответните досиета на OIV, по-конкретно 2.1.11, 2.1.11.1, 3.2.2 и 3.2.2.1.
(9)
С цел съгласуваност в част А, таблица 1, точка 5 на приложение I към Делегиран регламент (ЕС) 2019/934 информацията за категориите лозаро-винарски продукти, при чието производство може да се използва десулфитиране чрез физични методи, следва да бъде заличена от колона 2 и въведена в нова колона 3 от същата таблица.
(10)
В член 29 от Делегиран регламент (ЕС) 2018/273 на Комисията (3) се предвижда, че редица обработки се вписват в регистъра, посочен в член 147, параграф 2 от Регламент (ЕС) No 1308/2013.
Това изискване е посочено в някои, но не във всички съответни точки в част А, таблица 1 от приложение I към Делегиран регламент (ЕС) 2019/934, както и в някои допълнения към приложение I към посочения регламент.
За да се подобри съгласуваността в рамките на Делегиран регламент (ЕС) 2019/934, това изискване следва да бъде посочено във всички съответни точки от таблица 1 — като се добави, когато липсва, и като се прехвърли, когато е целесъобразно, от допълненията към приложение I. Това се отнася за колона 2 от точки 6, 10, 11, 12, 16, 17 и 18 в таблица 1 и допълнения 5, 7, 8 и 10 към приложение I.
(11)
Част I, раздел Б, точка 1, букви б) и в) от приложение VIII към Регламент (ЕС) No 1308/2013 се отнасят до възможността за повишаване чрез частична концентрация на естественото алкохолно съдържание съответно на гроздовата мъст и виното.
Тази енологична обработка понастоящем не е включена в таблица 1 от част А на приложение I към Делегиран регламент (ЕС) 2019/934.
Поради това е целесъобразно тя да бъде разрешена и да се добави нова точка в посочената таблица.
(12)
С Резолюция OIV-OENO 594A-2019 беше установена нова енологична практика, а именно намаляването на местни щамове микроорганизми в грозде и мъст чрез прекъснати процеси при високо налягане.
Поради това в част А, таблица 1 на приложение I към Делегиран регламент (ЕС) 2019/934 следва да се добави нова точка.
(13)
С Резолюция OIV-OENO 594B-2020 беше установена нова енологична практика, а именно обработката на мъст чрез прекъснати процеси при високо налягане с цел премахване на диви щамове микроорганизми.
Поради това в част А, таблица 1 на приложение I към Делегиран регламент (ЕС) 2019/934 следва да се добави нова точка.
(14)
С Резолюция OIV-OENO 616-2019 беше установена нова енологична практика, а именно обработката на смачкано прясно грозде с ултразвук за улесняване на извличането на съставките му.
Поради това в част А, таблица 1 на приложение I към Делегиран регламент (ЕС) 2019/934 следва да се добави нова точка.
(3) Делегиран регламент (ЕС) 2018/273 на Комисията от 11 декември 2017 г. за допълнение на Регламент (ЕС) № 1308/2013 на Европейския парламент и на Съвета по отношение на схемата за разрешаване на лозови насаждения, лозарския регистър, придружаващите документи и сертифицирането, входящия и изходящ регистър, задължителните декларации, уведомленията и публикуването на подадената в тях информация, както и за допълнение на Регламент (ЕС) № 1306/2013 на Европейския парламент и на Съвета по отношение на съответните проверки и санкции, за изменение на регламенти (ЕО) № 555/2008, (ЕО) № 606/2009 и (ЕО) № 607/2009 на Комисията и за отмяна на Регламент (ЕО) № 436/2009 на Комисията и на Делегиран регламент (ЕС) 2015/560 на Комисията (ОВ L 58, 28.2.2018 г., стр. 1).